Rosenborg startet best, også i andre omgang. Og i starten av omgangen fikk Rosenborg frispark i god posisjon. Men frisparket fra Sapara ble reddet av Bugge Pettersen, og en avslutning fra venstre endte utenfor mål. Iversen prøvde ett frekt skudd, mens Olsen nesten fikk avsluttet på et smart fremspill. Sandefjords innbytter Røyrane ble spilt gjennom i det 69. minutt, men avslutningen gikk rett i armene på Jarstein. Minuttet etter gjør Jarstein en stor feil da han upresset mister ballen, og kveldens andre innbytter Isaksen takker og setter inn utlikningen. Etter dette slet Rosenborg med å skape noe på Komplett.no Arena.